पंचायत चुनाव : प. बंगाल में ममता का जलवा बरकरार, विपक्ष का सफाया
Ticker, देश, नार्थ इस्ट
पश्चिम बंगाल में 14 मई को हुए पंचायत चुनाव की मतगणना गुरुवार (17 मई) को शुरू हो चुकी है। पंचायत चुनावों में बड़े स्‍तर पर हुई हिंसा को देखते हुए 291 मतगणना केंद्रों पर सुरक्षा की चाकचौबंद व्‍यवस्‍‍‍‍था की गई है। कुल 31,814 सीटों के शुरुआती नतीजों में तृणमूल कांग्रेस ने दोपहर 1 बजे तक आए परिणामों के मुताबिक ग्राम पंचायत की 2,400 सीटें जीत लीं हैं। राज्य निर्वाचन आयोग के एक अधिकारी ने यह जानकारी दी। आयोग के अधिकारियों ने बताया कि भाजपा ने ग्राम पंचायत की 386 सीटें और माकपा ने 94 सीटें जीती। तृणमूल ने 2,467 सीटें जीती और 2,683 सीटों पर वह आगे चल रही है। अधिकारी ने बताया कि भाजपा ने 386 सीटें जीती हैं और वह 231 सीटों पर आगे चल रही है जबकि माकपा ने 94 सीटें जीती हैं और वह 163 सीटों पर आगे चल रही है। कांग्रेस ने 33 सीटें जीती है और वह 55 सीटों पर आगे चल रही है।
उनके मुताबिक 158 सीटों पर निर्दलीय उम्मीदवार विजेता रहे हैं और 163 सीटों पर निर्दलीय उम्मीदवार ही आगे चल रहे हैं। पंचायत समिति की सीटों के लिए उपलब्ध हाल के रूझान के मुताबिक तृणमूल 14 सीटें जीत चुकी है और 24 सीटों पर आगे चल रही है। जबकि अन्य दल पंचायत समिति सीटों पर अपना खाता भी नहीं खोल पाई हैं। तृणमूल जिला परिषद की 24 सीटों पर आगे चल रही है। प्रदेश में 14 मई को 621 जिला परिषद, 6,123 पंचायत समितियों और 31,802 ग्राम पंचायतों के लिए मतदान हुआ था।
राज्य निर्वाचन आयोग के अधिकारियों ने बताया कि कड़ी सुरक्षा व्यवस्था के बीच सुबह आठ बजे मतगणना शुरू हुई। सूत्रों ने बताया कि 3,358 ग्राम पंचायतों की 48,650 सीटों में से 16,814 सीटों पर, इसी तरह 341 पंचायत समितियों की 9,217 सीटों में से 3,059 सीटों पर जबकि 20 जिला परिषदों की 825 सीटों में से 203 सीटों पर निर्विरोध निर्वाचन हो चुका है ।
– सत्ताधारी तृणमूल कांग्रेस 24 परगना जिले की 227 ग्राम पंचायत सीटों पर लगातार बढ़त बनाए हुए हैं, जबकि बीजेपी 18 सीटों पर आगे है।
– पश्चिमी मिदनापुर में टीएमसी 230 सीटों पर आगे हैं, जबकि बीजेपी 40 सीटों पर बढ़त बनाए हुए हैं।
– पश्चिमी बर्दवान जिले में टीएमसी 287 सीटों पर, जबकि बीजेपी 13 सीटों पर आगे है।
– झारग्राम जिले में टीएमसी 170 सीटों पर, बीजेपी 50 और लेफ्ट 13 सीटों पर आगे है।
– पुरुलिया जिले में टीएमसी 211 सीट, जबकि बीजेपी 45 सीटों पर बढ़त बनाए हुए है।
– सभी 19 जिलों में टीएमसी बढ़त बनाए हुए है. कई जगहों पर बीजेपी दूसरे स्थान पर दिख रही है।
– पूर्व मिदनापुर, झारग्राम, पुरुलिया, बांकुड़ा, पूर्वी बर्दवान, पश्चिमी बर्दवान, बीरभूम, कूचबिहार, अलीपुरदुआर, जलपाईगुड़ी, उत्तर दिनाजपुर, दक्षिण दिनाजपुर, मालदा, नदिया, नॉर्थ 24 परगना, साउथ 24 परगना, हुगली और हावड़ा में टीएमसी ग्राम पंचायत की सीटों पर आगे चल रही है।
इससे पहले बुधवार को राज्य निर्वाचन आयोग (एसईसी) को जिन 568 मतदान केंद्रों पर हिंसा की शिकायतें मिली थीं वहां छिटपुट हिंसा के बीच पुनर्मतदान संपन्न हुआ था। आयोग के मुताबिक लगभग 70 फीसद मतदान दर्ज किया गया. हुगली में 10, पश्चिम मिदनापुर में 28, कूचबिहार में 52, मुर्शिदाबाद में 63, नदिया में 60, उत्तरी 24 परगना में 59, मालदा में 55, उत्तर दिनाजपुर में 73 और दक्षिण 24 परगना में 26 मतदान केंद्रों पर पुनर्मतदान कराया गया था। आपको बता दें कि पश्चिम बंगाल में 14 मई को हुए पंचायत चुनावों में व्यापक पैमाने पर हिंसा हुई थी। जिसमें 12 लोगों की जान चली गयी थी और 43 अन्य घायल हो गये थे।
, Panchayat electionsPunjab Kesaripunjabkesari.comTrinamool CongressWest Bengalतृणमूल कांग्रेसपंचायत चुनावपश्चिम बंगाल
कर्नाटक में ‌सियासी तूफान के बीच येदियुरप्पा ने ली मुख्यमंत्री...
रायपुर : जन स्वराज सम्मेलन में बोले राहुल - बीजेपी...